สรุปภาวะตลาดต่างประเทศ
สรุปภาวะตลาดต่างประเทศประจำวันที่ 20 ก.ค. 2561
23 ก.ค. 2561

ดัชนีดาวโจนส์ตลาดหุ้นนิวยอร์กปิดตลาดปรับตัวลดลงเล็กน้อยเมื่อวันศุกร์ (20 ก.ค.) หลังประธานาธิบดีโดนัลด์ ทรัมป์ ขู่เก็บภาษีสินค้านำเข้าจากจีนวงเงินสูงถึง 5 แสนล้านดอลลาร์ หากมีความจำเป็น อย่างไรก็ดี ตลาดหุ้นนิวยอร์กปรับตัวลงไม่มากนัก หลังผลประกอบการประจำไตรมาสของบริษัทรายใหญ่ๆในสหรัฐนั้นออกมาแข็งแกร่ง ซึ่งเข้ามาสกัดช่วงลบในการซื้อขายเมื่อคืนนี้
ดัชนีเฉลี่ยอุตสาหกรรมดาวโจนส์ปิดที่ 25,058.12 จุด ลดลง 6.38 จุด หรือ -0.03% ดัชนี Nasdaq ปิดที่ 7,820.20 จุด ลดลง 5.10 จุด หรือ -0.07% และดัชนี S&amp;P500 ปิดที่ 2,801.83 จุด ลดลง 2.66 จุด หรือ -0.09%
                                  
ตลาดหุ้นยุโรปปิดปรับตัวลงเมื่อวันศุกร์ (20 ก.ค.) นำโดยหุ้นกลุ่มยานยนต์ จากความวิตกเกี่ยวกับการทำสงครามการค้ารอบใหม่ระหว่างสหรัฐและจีน หลังประธานาธิบดีโดนัลด์ ทรัมป์ ขู่เก็บภาษีสินค้านำเข้าจากจีนวงเงินสูงถึง 5 แสนล้านดอลลาร์ หากมีความจำเป็น ส่งผลให้นักลงทุนมีความวิตกกังวลว่า สงครามการค้าระหว่างสองประเทศนี้จะบั่นทอนการเติบโตของเศรษฐกิจโลก รวมถึงผลประกอบการของบริษัทต่างๆ
ดัชนี Stoxx Europe 600 ลดลง 0.56 จุด หรือ 0.15% ปิดที่ 385.62 จุด
ดัชนี DAX ตลาดหุ้นเยอรมันปิดที่ 12,561.42 จุด ลดลง 124.87 จุด หรือ 0.98% ดัชนี CAC-40 ตลาดหุ้นฝรั่งเศสปิดที่ 5,398.32 จุด ลดลง 18.75 จุด หรือ 0.35% ดัชนี FTSE 100 ตลาดหุ้นลอนดอนปิดที่ 7,678.79 จุด ลดลง 5.18 จุดหรือ 0.07%
 
ตลาดหุ้นลอนดอนปิดตลาดปรับตัวลดลงเมื่อวันศุกร์ (20 ก.ค.) นำโดยหุ้นกลุ่มเหมืองแร่ จากความวิตกเกี่ยวกับการทำสงครามการค้ารอบใหม่ระหว่างสหรัฐและจีน หลังประธานาธิบดีโดนัลด์ ทรัมป์ ขู่เก็บภาษีสินค้านำเข้าจากจีนวงเงินสูงถึง 5 แสนล้านดอลลาร์ หากมีความจำเป็น โดยจีนเป็นประเทศที่ใช้ทองแดงมากที่สุดในโลก
ดัชนี FTSE 100 ตลาดหุ้นลอนดอนปิดที่ 7,678.79 จุด ลดลง 5.18 จุด หรือ 0.07%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อวันศุกร์ (20 ก.ค.) โดยได้แรงหนุนจากรายงานข่าวที่ว่า ซาอุดิอาระเบียเตรียมลดการส่งออกน้ำมันในเดือนหน้า เพื่อหลีกเลี่ยงภาวะอุปทานน้ำมันในตลาดที่สูงเกินไป นอกจากนี้ ตลาดยังได้รับปัจจัยบวกจากการอ่อนค่าของเงินดอลลาร์สหรัฐ หลังจากที่ประธานาธิบดีโดนัลด์ ทรัมป์กล่าวหาจีนและสหภาพยุโรปกำลังปั่นค่าเงินเพื่อสร้างความเสียหายต่อเศรษฐกิจสหรัฐ
ราคาน้ำมันได้แรงหนุนจากการที่ซาอุดิอาระเบียเปิดเผยว่า การส่งออกน้ำมันของซาอุดิอาระเบียจะลดลงราว 100,000 บาร์เรล/วันในเดือนหน้า รวมทั้งการเปิดเผยสต็อกน้ำมันดิบที่เมืองคูชิง รัฐโอกลาโฮมา ซึ่งเป็นจุดส่งมอบสัญญาน้ำมันดิบล่วงหน้าของสหรัฐ ลดลง 1.8 ล้านบาร์เรล หรือ 6.2% เมื่อวันอังคารที่ผ่านมา
สัญญาน้ำมันดิบ WTI ส่งมอบเดือนส.ค. เพิ่มขึ้น 1 ดอลลาร์ หรือ 1.4% ปิดที่ 70.46 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ย. เพิ่มขึ้น 49 เซนต์ หรือ 0.7% ปิดที่ 73.07 ดอลลาร์/บาร์เรล
 
สัญญาทองคำตลาดนิวยอร์กปิดปรับตัวเพิ่มขึ้นเมื่อวันศุกร์ (20 ก.ค.) โดยได้อานิสงส์จากการอ่อนค่าของดอลลาร์ หลังจากที่ประธานาธิบดีโดนัลด์ ทรัมป์กล่าวหาจีนและสหภาพยุโรปกำลังปั่นค่าเงินเพื่อสร้างความเสียหายต่อเศรษฐกิจสหรัฐ
สัญญาทองคำตลาด COMEX (Commodity Exchange) ส่งมอบเดือนส.ค. เพิ่มขึ้น 7.1 ดอลลาร์ หรือ 0.58% ปิดที่ 1231.10 ดอลลาร์/ออนซ์
สัญญาโลหะเงินส่งมอบเดือนก.ย. เพิ่มขึ้น 14.7 เซนต์ หรือ 0.95% ปิดที่ 15.549 ดอลลาร์/ออนซ์
สัญญาพลาตินัมส่งมอบเดือนต.ค. เพิ่มขึ้น 23.2 ดอลลาร์ หรือ 2.88% ปิดที่ 829.50 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 22.70 ดอลลาร์ หรือ 2.6% ปิดที่ 888.90 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (20 ก.ค.) หลังจากที่ประธานาธิบดีโดนัลด์ ทรัมป์กล่าวหาจีนและสหภาพยุโรปกำลังปั่นค่าเงินเพื่อสร้างความเสียหายต่อเศรษฐกิจสหรัฐ
ยูโรแข็งค่าขึ้นเมื่อเทียบกับดอลลาร์สหรัฐ ที่ระดับ 1.1725 ดอลลาร์ จากระดับ 1.1644 ดอลลาร์ ขณะที่เงินปอนด์แข็งค่าขึ้นแตะระดับ 1.3135 ดอลลาร์ จากระดับ 1.3015 ดอลลาร์ และดอลลาร์ออสเตรเลียแข็งค่าขึ้นแตะระดับ 0.7425 ดอลลาร์สหรัฐ จากระดับ 0.7358 ดอลลาร์สหรัฐ
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 111.55 เยน จากระดับ 112.47 เยน และอ่อนค่าลงเมื่อเทียบกับฟรังก์สวิส ที่ระดับ 0.9926 ฟรังก์ จากระดับ 0.9990 ฟรังก์
 